Publication: Magyar Közlöny
Issue: MK-2003-26 (Year: 2003, Number: 26)
Era: 1990-2004
Section: Az Alkotmánybíróság a 25/1992. (IV. 30.) AB határozatában rámutatott arra, hogy „az Alkotmány 2. § (1) bekezdése értelmében a Magyar Köztársaság független, demokratikus jogállam.
Paragraph Index: 255

35. § (1) bekezdésének az IGT 2. §-ával megállapított szövege határozta meg a Tv. Pp.-t módosító új rendelkezései alkalmazásának átmeneti szabályait. A közigazgatási perekben a megyei bíróság elsõ fokú hatáskörét mindazonáltal az IGT 5. § (2) bekezdése, s nem a Tv. iktatta be a Pp. 23. § (1) bekezdése új pontjaként. Erre tekintettel az IGT 5. § (2) bekezdése szerinti hatásköri változás szervezési kérdései vonatkozásában nem alkalmazható a Tv. 35. § (1) bekezdésében foglalt, a Tv.-ben szereplõ rendelkezéseket érintõ átmeneti szabályozás. A helyi bíróság hatásköre hiányának következményei azonban a Pp. általános szabályai alapján orvosolhatók: a perindítás elõtt a Pp. 129. §-a szerint a keresetlevél áttétele felõl intézkedik a bíróság; a perindítás után a pert hatáskör hiánya miatt megszünteti és a Pp. 129. §-ának alkalmazásával rendelkezik az ügy áttételérõl [Pp. 158. § (2) bekezdése]. Ugyanakkor a Tv. hatálybalépése elõtt indult ügyekben is biztosított a közigazgatási határozatok törvényességének bírói felülvizsgálata. A Tv. 29. §-a szerint a közigazgatási perben a fellebbezés — bizonyos kivételekkel — kizárt. Mivel azonban ezt a rendelkezést a Tv. iktatta be a Pp. 340. § (1) bekezdéseként, ezért erre már vonatkozik a Tv. 35. § (1) bekezdésében foglalt átmeneti rendelkezés. Ennek eredményeként a Tv. hatálybalépése elõtt indult, az 1999. január 1-jén folyamatban lévõ ügyekben — a Pp. 233. § (1) bekezdése szerint — fellebbezésnek van helye. Az Alkotmánybíróság rámutat továbbá arra is, hogy a Tv. 35. §-a eredetileg olyan rendelkezéseket is tartalmazott, amelyek a külön törvénnyel létrehozandó ítélõtáblák eljárásával voltak kapcsolatosak. Ezek a rendelkezések azonban nem léptek hatályba. Az ítélõtáblák eljárásával kapcsolatos szabályok kihirdetése azért nem jelent jogbizonytalanságot, mert ezek a rendelkezések feltételes jelleggel fogalmaznak és csak akkor alkalmazhatók, ha az ítélõtáblák a mûködésüket megkezdik. Ezen túlmenõen az ítélõtáblákra való utalást többek között az Alkotmány

Source: https://magyarkozlony.hu/hivatalos-lapok/56ceb098dba09f9f3d008ce45f0f876579d3ff56/dokumentumok/94e7b0fc4bf8711030162c05b52532e545349b4b/letoltes